****

|  |
| --- |
| **აგრარული ფაკულტეტი** |

|  |  |
| --- | --- |
| **„ დამტკიცებულია შესწორებებით “**  **რექტორი: პროფესორი გიორგი ღავთაძე**  **აკადემიური საბჭოს სხდომის ოქმი №1, 15 .09, 2017** | **„ დამტკიცებულია შესწორებებით “**  **დეკანი : პროფესორი ქეთევან კინწურაშვილი**  **ფაკულტეტის საბჭოს სხდომის ოქმი №2, 8.09. 2017** |

**სამაგისტრო პროგრამა**

**ტურიზმი**

**ქუთაისი**

**2017**

****

**კურიკულუმი**

|  |  |  |  |
| --- | --- | --- | --- |
| **პროგრამის დასახელება** | | **ტურიზმი**  **Tourism** | |
| **მისანიჭებელი აკადემიური ხარისხი/**  **კვალიფიკაცია** | | ბიზნესის ადმინისტრირების მაგისტრი ტურიზმში/Master of Business Administration (MBA) in Tourism | |
| **ფაკულტეტის დასახელება** | | აგრარული ფაკულტეტი | |
| **პროგრამის ხელმძღვანელი/ხელმძღვანელები/**  **კოორდინატორი** | | ასოც. პროფესორი იზოლდა ხასაია | |
| **პროგრამის ხანგრძლივობა/მოცულობა (სემესტრი, კრედიტების რაოდენობა)** | | პროგრამის ხანგრძლივობა - 4 სემესტრი, 120 ECTS კრედიტი: 65 ECTS კრედიტი სპეციალობის კურსები, 10 ECTS კრედიტი - თავისუფალი კრედიტები, 5 ECTS კრედიტი - არჩევითი კრედიტები, 10 ECTS კრედიტი - პროფესიული პრაქტიკა, 30 ECTS კრედიტი - სამაგისტრო ნაშრომი. | |
| **სწავლების ენა** | | | ქართული ენა |
| **პროგრამის შემუშავებისა და განახლების თარიღები;** | | | 19.04.2012, 28.05.2015, 22.09. 2016 |
| **პროგრამაზე დაშვების წინაპირობები (მოთხოვნები)** | | | |
| პროგრამაზე დაიშვება ბაკალავრის აკადემიური ხარისხის და მასთან გათანაბრებული სტატუსის მქონე პირი, რომელიც ჩააბარებს საერთო სამაგისტრო და პროგრამაზე მისაღებ საუნივერსიტეტო გამოცდას სპეციალობაში. ასევე, გაივლის ტესტირებას უცხო ენაში ცოდნის დონის დადგენის მიზნით (ტესტირების შედეგებით განისაზღვრება სტუდენტის მიერ B2 დონის მისაღწევად აუცილებელი კრედიტების რაოდენობა საგანმანათლებლო პროგრამით გათვალისწინებული თავისუფალი კრედიტების ფარგლებში). | | | |
| **პროგრამის მიზნები** | | | |
| პროგრამის მიზანია ტურიზმის დინამიური და მზარდი ინდუსტრიის შრომის ბაზრის მოთხოვნების შესაბამისი თეორიული ცოდნისა და პრაქტიკული უნარ–ჩვევების, მეცნიერული კვლევებისა და კრეატიული მუშაობის უნარის მქონე კონკურენტუნარიანი სპეციალისტების მომზადება, რომლებსაც ექნებათ:  საჭირო ცოდნა და უნარები ტურისტულ ინდუსტრიაში წარმატებული კარიერისათვის და შეეძლებათ დაიკავონ მმართველობითი პოზიციები ტურისტულ ორგანიზაციებში, სახელმწიფო სტრუქტურების შესაბამის სამსახურში, მონაწილეობა მიიღონ ტურიზმის სახელმწიფო დაგეგმვასა და განვითარების პოლიტიკის განსაზღვრაში, შექმნან და მართონ საკუთარი ბიზნესი. | | | |
| **სწავლის შედეგები ( ზოგადი და დარგობრივი კომპეტენციები)**  ტურიზმში ბიზნესის ადმინისტრირების მაგისტრის კვალიფიკაცია ენიჭება სტუდენტს, რომელსაც გააჩნია უმაღლესი განათლების კვალიფიკაციათა აღმწერით განსაზღვრული სწავლების მეორე საფეხურზე მისაღწევი ცოდნის, უნარებისა და ღირებულებების შესაბამისი დონე. | | | |
| **ცოდნა და გაცნობიერება** | ღრმად და საფუძვლიანად იცის საქართველოს ტურისტული პოტენციალი და მისი განვითარების შესაძლებლობები ტურისტული ბიზნესისა და ახალი ტურისტული პროდუქტის - ეკო-, აგრო-, კულტურული და საკურორტო ტურების დაგეგმვისა და ორგანიზაციის თავისებურებების გათვალისწინებით, მეცნიერული კვლევის მეთოდები ტურიზმში, ტურიზმის სახელმწიფო პოლიტიკის შემუშავების, გლობალური ინტეგრაციული პროცესების პირობებში ტურისტული ბიზნესის დაგეგმვის, შესრულებისა და კონტროლის სპეციფიკა, ტურისტული კომპანიის ფინანსური რესურსების მართვის მეთოდები, ტურისტული საწარმოს ბიზნეს-სტრატეგიის შემუშავების მეთოდები, საერთაშორისო ტურიზმის როლი ქვეყნის ეკონომიკის განვითარებაში. | | |
| **ცოდნის პრაქტიკაში გამოყენების უნარი** | კურსდამთავრებულს შეუძლია:   * ახალი ტურისტული პროდუქტის დაგეგმვა და შემუშავება თანამედროვე ტურისტული ბაზრის მოთხოვნების, ბაზრის მეცნიერული კვლევის, სტრატეგიული ხედვისა და ტურიზმის საერთაშორისო გამოცდილებისა და ინოვაციური მიდგომების, ქვეყნის მდგრადი განვითარების სახელმწიფო პოლიტიკასთან მისადაგების საფუძველზე; * ტურისტული კომპანიების ფინანსური რესურსების მართვა; * ტურისტული ინდუსტრიისათვის დამახასიათებელი საფრთხეების გამოვლენა და მართვა; * კვლევის შედეგების დამუშავება თანამედროვე მეთოდების გამოყენებით, არსებული სიტუაციების შეფასება, საანალიზო მაჩვენებელთა შორის ანალიზური კავშირის დადგენა, მათი მოდელირება და ცვლილებაზე მოქმედი ფაქტორების გავლენის გათვალისწინება; * შეძენილი ცოდნის საფუძველზე ტურისტული ბიზნესის ადმინისტრირების ახალ ან გაუთვალისწინებელ გარემოში კომპლექსური პრობლემების გადაწყვეტისა და რისკების შეფასების მიზნით ანალიზისა და პროგნოზირების უახლესი მეთოდებისა და მიდგომების გამოყენება; * კვლევითი სამუშაოს დამოუკიდებლად წარმოება და შესრულება წინასწარ შეთანხმებული რეკომენდაციების/ინსტრუქციების გათვალისწინებით; | | |
| **დასკვნის უნარი** | * + ტურისტული ბაზრის კვლევის თანამედროვე მეთოდების გამოყენებით მიღებული საკუთარი მონაცემებისა და სხვა წყაროებით მოპოვებული ინფორმაციის შეჯერებისა და გაანალიზების საფუძველზე, ლოგიკური დასკვნების ჩამოყალიბება და წინადადებების შეთავაზება; * დაგროვილი ცოდნისა და კვლევის შედეგების ინოვაციური მიდგომების, ანალიზისა და სინთეზის საფუძველზე ოპტიმალური მმართველობითი გადაწყვეტილების მიღება; | | |
| **კომუნიკაციის უნარი** | * თავისი ნაშრომის/ჩატარებული კვლევის შედეგების და დასკვნების საჯარო წარმოდგენა, დასაბუთება და დაცვა ზეპირი და წერილობითი სახით ქართულ და უცხოურ ენებზე, როგორც სპეციალისტებთან, ისე არასპეციალისტებთან;   + კავშირის დამყარება ტურისტული ინდუსტრიის წარმომადგენლებთან, როგორც ქვეყნის შიგნით, ისე საზღვარგარეთ თანამშრომლობის მიზნით; | | |
| **სწავლის უნარი** | * შეძენილი ცოდნისა და უნარების, საკუთარი შესაძლებლობების ობიექტურად და კრიტიკულად შეფასების საფუძველზე, დამოუკიდებლად გაიფართოოს ცოდნის არეალის საზღვრები; * აიმაღლოს და განივითაროს კვლევაში დახელოვნების ხარისხი უმაღლესი განათლების მესამე საფეხურის (დოქტურანტურა) ასათვისებლად; | | |
| **ღირებულებები** | * + პროფესიული და სოციალური პასუხისმგებლობის, სამეცნიერო და პრაქტიკულ საქმიანობაში აკადემიური პატიოსნებისა და სამართლიანობის პრინციპების დაცვა;   + საკუთარი და სხვისი კულტურისა და ტრადიციების პატივისცემა და ზრუნვა მისი დაცვისა და შენარჩუნებისათვის;   + გააცნობიეროს გლობალური და რეგიონული ეკოლოგიური უსაფრთხოების პრობლემების აქტუალობა და გაითვალისწინოს პრაქტიკული საქმიანობისა და კვლევითი მუშაობის წარმართვის პროცესში; | | |
| **სწავლების მეთოდები** | | | |
| * **საკონტაქტო:**   **ლექცია** - სტუდენტებისადმი სისტემატურად და თანმიმდევრულად სასწავლო მასალის გადაცემა, განსახილველი თემის ან რაიმე პრობლემის ახსნა-განმარტება. იგი ინტერაქტიურია, როცა იღებს დიალოგის სახეს და ხდება სტუდენტების ჩართვა თეორიული მასალის განხილვის პროცესში; სასწავლო კურსის ფარგლებში ტარდება ლექცია პრეზენტაციებით. ლექციები ტარდება თანამედროვე კომპიუტერული ტექნოლოგიების გამოყენებით.  **პრაქტიკული მეცადინეობა -** ლექციაზე განხილული თემატიკისა და საკითხების გაცნობიერება,  პრაქტიკული სახის ამოცანებზე სტუდენტებთან მუშაობა და სალექციო მასალის გაცნობიერება.  **ჯგუფში მუშაობა** - სტუდენტების მიერ ერთობლივი ან ინდივიდუალური მცდელობა წინასწარ მიცემული საკითხის, თემის, პრობლემის და ა.შ. შესახებ შესრულებული სამუშაოს პრეზენტაცია. მიზანშეწონილია გაუგებარი და ძნელად გასაგები საკითხების განმეორებით განხილვა;  **საკონტაქტო ფორმის** დროს გამოიყენება სწავლების ისეთი ხერხები, როგორიცაა: საქმიანი თამაშები; ვერბალური ანუ ზეპირი ვიზუალური მეთოდი; დისკუსია/დებატები; პრობლემაზე დაფუძნებული სწავლება; შემთხვევის ანალიზის; გონებრივი იერიშის; დემონსტრირების; ინდუქციური; დედუქციური; ანალიზის; სინთეზის; ქმედებაზე ორიენტირებული სწავლება; პრეზენტაცია.  **პროფესიული პრაქტიკა -** სასწავლო მეცადინეობის სახე, რომლის პროცესში სტუდენტები პრაქტიკის ხელმძღვანელის მითითებით დამოუკიდებლად ასრულებენ განსაზღვრული პროგრამით გათვალისწინებულ საწარმოო დავალებებს მომქმედ ორგანიზაციაში (აწსუ პედაგოგიური და პროფესიული პრაქტიკის სამსახურთან შეთანხმებით) და შეიძენენ პრაქტიკულ ცოდნასა და პროფესიულ უნარ-ჩვევებს კონკრეტული ტურისტული საწარმოს მატერიალური, ფინანსური და ადამიანური რესურსების მართვის სფეროში, რათა მან წარმატებით შეძლოს რეალური კონკრეტული საწარმოს პირობებში მუშაობის სტრატეგიული და მიმდინარე გეგმის დასახვა და განხორციელება, ასევე წამოჭრილი პრობლემური ამოცანების განმსაზღვრელი ფაქტორების გააზრება-დადგენა და მათი გადაჭრის გზების ჩამოყალიბება, შემუშავება და რეალიზაცია.  **სამაგისტრო ნაშრომი -** სტუდენტის ანგარიშია არჩეული კონკრეტული საკითხის, ან პრობლემის შესწავლის და გადაჭრის მიზნით. იგი განსაზღვრული დამოუკიდებელი კვლევის შედეგია საგნობრივ-პროფესიულ სფეროში, რომელშიც სტუდენტი წარმოაჩენს კვლევის საგნის შესახებ თეორიული და პრაქტიკული ცოდნის დონეს და დასახული ამოცანების გადაჭრის უნარს. | | | |
| **პროგრამის სტრუქტურა** | | | |
| პროგრამით გათვალსწინებული 120 ECTS კრედიტის ათვისება: 65 ECTS კრედიტი სპეციალობის კურსები, 10 ECTS კრედიტი - თავისუფალი კრედიტები, 5 ECTS კრედიტი - არჩევითი კრედიტები, 10 ECTS კრედიტი - პროფესიული პრაქტიკა, 30 ECTS კრედიტი - სამაგისტრო ნაშრომი.  **სასწავლო გეგმა იხ.დანართის სახით!**  **იხ დანართი 1.** | | | |
| **სტუდენტის ცოდნის შეფასების სისტემა და კრიტერიუმები/** | | | |
| **აკაკი წერეთლის სახელმწიფო უნივერსიტეტში არსებული შეფასების სისტემა იყოფა შემდეგ კომპონენტებად:**  საგანმანათლებლო პროგრამის კომპონენტის შეფასების საერთო ქულიდან (100 ქულა) შუალედური შეფასების ხვედრითი წილი შეადგენს ჯამურად 60 ქულას, რომელიც თავის მხრივ მოიცავს შემდეგი შეფასების ფორმებს:  **სტუდენტის აქტივობა სასწავლო სემესტრის განმავლობაში** *(მოიცავს შეფასების სხვადასხვა კომპონენტებს)*-**30 ქულა;**  **შუალედური გამოცდა- 30 ქულა; დასკვნითი გამოცდა -**  **40 ქულა.**  დასკვნით გამოცდაზე გასვლის უფლება ეძლევა სტუდენტს, რომელის შუალედური შეფასებების კომპონენტებში მინიმალური კომპეტენციის ზღვარი ჯამურად შეადგენს **არანაკლებ 18 ქულას.**  **შეფასების სისტემა უშვებს:**  ა) **ხუთი სახის დადებით შეფასებას:**  ა.ა) **(A) ფრიადი** – შეფასების 91-100 ქულა;  ა.ბ) (**B) ძალიან კარგი** – მაქსიმალური შეფასების 81-90 ქულა;  ა.გ) (**C) კარგი –** მაქსიმალური შეფასების 71-80 ქულა;  ა.დ) **(D) დამაკმაყოფილებელი** – მაქსიმალური შეფასების 61-70 ქულა;  **ა.ე) (E) საკმარისი** – მაქსიმალური შეფასების 51-60 ქულა.  **ბ) ორი სახის უარყოფით შეფასებას:**  **ბ.ა) (FX) ვერ ჩააბარა** – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  **ბ.ბ) (F) ჩაიჭრა** – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  საგანმანათლებლო პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის **შედეგების გამოცხადებიდან არანაკლებ 5 დღეში (**აღნიშნული ვალდებულება არ ვრცელდება სამაგისტრო ნაშრომის მიმართ).  დასკვნით გამოცდაზე სტუდენტის მიერ მიღებული **შეფასების მინიმალური ზღვარი განისაზღვრება 15 ქულით***.*  სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში. დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, სტუდენტს უფორმდება შეფასება F-0 ქულა.  **სტუდენტის მიღწევების შეფასების დამატებითი კრიტერიუმები განისაზღვრება სასწავლო კურსების სილაბუსით.** | | | |
| **დასაქმების სფეროები** | | | |
| შეეძლებათ დაიკავონ მმართველობითი პოზიციები ტურისტულ ორგანიზაციებში, სახელმწიფო სტრუქტურების შესაბამის სამსახურში, მონაწილეობა მიიღონ ტურიზმის სახელმწიფო დაგეგმვასა და განვითარების პოლიტიკის განსაზღვრაში, შექმნან და მართონ საკუთარი ბიზნესი. | | | |
| **სწავლისათვის აუცილებელი დამხმარე პირობები/რესურსები** | | | |
| 1. **საგანმანათლებლო პროგრამის განხორციელებისათვის აუცილებელი ადამიანური რესურსები:**   პროგრამას ემსახურება სხვადასხვა მიმართულების აკადემიური პერსონალი და მოწვეული პრაქტიკოსი სპეციალისტი (პროფესორი - 1, ასოცირებული პროფესორი– 8 და პრაქტიკოსი სპეციალისტი - 1);   |  |  |  |  |  | | --- | --- | --- | --- | --- | | **#** | **ადამიანური რესურსი** | **აკადემიური ხარისხი** | **დაკავებული თანამდებობა** | **სასწავლო გეგმით გათვალისწინებული განსახორციელებელი კურსები** | | 1 | ხასაია იზოლდა | მათემატიკის აკადემიური დოქტორი, | ასოცირებული პროფესორი | მეცნიერული კვლევის მეთოდები;  კულტურული ტურიზმი;  პროფესიული პრაქტიკა;  სამაგისტრო ნაშრომი;  ტურიზმის მდგრადი განვითარება. | | 2 | ცაგარეიშვილი სერგო | სოფლის მეურნეობის აკადემიური დოქტორი | ასოცირებული პროფესორი | რეკრეალოგია და კურორტოლოგია; საერთაშორისო ტურიზმი ;  პროფესიული პრაქტიკა. | | 3 | შარაბიძე ნანა | სოფლის მეურნეობის აკადემიური დოქტორი | ასოცირებული პროფესორი | აგროტურიზმი;  ინოვაციები ტურიზმში | | 4 | ნასყიდაშვილი აკაკი | გეოგრაფიის აკადემიური დოქტორი, | ასოცირებული პროფესორი | ტურიზმის ეროვნული და რეგიონული დაგეგმვა | | 5 | გველესიანი ელისო | ეკონომიკის აკადემიური დოქტორი, | ასოცირებული პროფესორი | ტურისტული საწარმოს ბიზნეს-სტრატეგია | | 6 | კუბეცია მზია | გეოგრაფიის მეცნიერებათა დოქტორი. | ასოცირებული პროფესორი | ეკოლოგიური ტურიზმი | | 7 | შონია ნანა | ეკონომიკის აკადემიური დოქტორი, | პროფესორი | დაზღვევა და უსაფრთხოება ტურიზმში | | 8 | ვირსალაძე ნაირა | ეკონომიკის აკადემიური დოქტორი | ასოცირებული პროფესორი | ბიზნეს პ6როგნოზირება | | 9 | ქიქოძე ნუნუ | საინჟინრო მეცნიერებათა დოქტორი, | ასოცირებული პროფესორი | ფინანსური მენეჯმენტი ტურიზმში | | 10 | ხაჭაპურიძე ავთანდილ |  | მასწავლებელი | სპეციალური ღონისძიებათა მენეჯმენტი |   **საგანმანათლებლო პროგრამის განხორციელებისათვის აუცილებელი მატერიალური რესურსები**  აწსუ-ს კორპუსები, კეთილმოწყობილი აუდიტორიები, ბიბლიოთეკა და სამკითხველო დარბაზები; ტურიზმისა და ლანდშატური არქიტექტურის დეპარტამენტში არსებული სალიტერატურო ფონდი, უნივერსიტეტის კომპიუტერული ცენტრის აუდიტორიები, ჭავჭავაძის №21 სასწავლო კორპუსში განთავსებული კომპიუტერული კლასები და არსებული ტექნიკა (მათ შორის. საპროექციო აპარატურა), სამედიცინო პუნქტი, ხანძარსაწინააღმდეგო საშუალებები, პანდუსები (ინკლუზივი სტუდენტებისათვის) და ა.შ. | | | |

**დანართი 2**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **კურსის დასახელება** | **კომპეტენციები** | | | | | |
| **ცოდნა და გაცნობიერება** | **ცოდნის პრაქტიკაში გამოყენების უნარი** | **დასკვნის გაკეთების უნარი** | **კომუნიკაციის უნარი** | **სწავლის უნარი** | **ღირებულებები** |
|  | | | | | | | |
| 1.1 | მეცნიერული კვლევის მეთოდები | x | x | x | x | x | x |
| 1.2 | აგროტურიზმი | x | x | x | x |  | x |
| 1.3 | რეკრეალოგია და კურორტოლოგია | x | x |  | x |  | x |
| 1.4 | ეკოლოგიური ტურიზმი | x | x |  | x | x | x |
| 1.5 | კულტურული ტურიზმი | x | x | x | x | x | x |
| 1.6 | სპეციალურ ღონისძიებათა მენეჯმენტი |  | x | x | x |  |  |
| 1.7 | ბიზნეს პროგნოზირება | x | x | x | x | x | x |
| 1.8 | ფინანსური მენეჯმენტი ტურიზმში | x | x | x | x | x | x |
| 1.9 | დაზღვევა და უსაფრთხოება ტურიზმში | x | x | x | x | x | x |
| 1.10 | ტურისტული საწარმოს ბიზნეს-სტრატეგია | x | x | x | x |  |  |
| 1.11 | ტურიზმის ეროვნული და რეგიონული დაგეგმვა | x | x |  | x |  | x |
| 1.12 | ინოვაციები ტურიზმში | x | x | x |  |  |  |
| 1.13 | საერთაშორისო ტურიზმი | x | x |  | x |  | x |
| 1.14 | **პროფესიული პრაქტიკა** |  | x | x | x | x |  |
| 1.15 | **სამაგისტრო ნაშრომზე მუშაობა** | x | x | x | x | x | x |